cyanic-selkie/wikianc huggingface dataset:
Funktionaalinen ohjelmointi
Funktionaalinen ohjelmointi opetuksessa
Koska suomenkielistä oppimateriaalia on hyvin vähän tarjolla, ovat jotkin yksityishenkilöt päätyneet tarjoamaan ilmaista oppimateriaalia Haskell-kielen ideoiden opiskeluun. Haskell-kielen oppiminen tukee hyvin minkä tahansa funktionaalisen tai funktionaalisia piirteitä sisältävän ohjelmointikielen oppimista. Tästä on esimerkkinä Juuso Vuorisen kirjoittama teos Kanaherkun tuoksuinen johdatus funktionaaliseen ohjelmointiin. Teos korostaa tiedon käsittelyn näkökulmaa ja siinä tutkitaan jo moniin muihinkin ohjelmointikieliin tiensä löytäneet funktionaalista ohjelmointiparadigmaa edustavat funktiot map, filter ja fold (reduce). Edellä mainitut funktiot ovat käytössä myös lukuisissa ei-funktionaalisissa kielissä, joten niiden oppimisesta on hyötyä monen eri ohjelmointikielen ymmärtämisessä.
On myös huomattu, että funktionaalinen ohjelmointi tukee matematiikan oppimista - esimerkkinä algebran ja funktionaalisen ohjelmoinnin välillä havaittu positiivinen siirtovaikutus. Ohjelmointiajattelua väitöskirjassaan ruotinut TkT Pia Niemelä totetaa, että "erityisesti funktionaaliset kielet tuottavat vastavuoroisia hyötyjä matematiikan opetuksen kanssa".
NES Classics
Pelien ominaisuudet
Pelit eivät ole täysin identtisiä alkuperäisten NES-pelien kanssa. Joistain peleistä puuttuu yksityiskohtia, toisia on hieman paranneltu. Moninpelattavat pelit ovat yhteensopivia Game Boy Advencen langattoman yhteyden kanssa ja moninpeli onnistuu yhdellä pelikasetilla. Pelit tallentavat huippupisteet, toisin kuin jotkin vanhemmista versioista. Kaikissa peleissä on GBA-peleille tarpeellinen valmiustila.
Vanhojen pelien julkaisu oli mieluinen yllätys monille Nintendon ystäville. Kritiikkiä aiheutti vanhojen, teknisesti nykyisin peleihin vertailukelvottomien, yksittäin myytyjen pelien kova hinta. Myöhemmin Nintendo laski pelisarjan hintaa. Osalle innokkaista nostalgikoista oli pettymys, että Pohjois-Amerikassa ja Euroopassa julkaistut pelisarjat ovat Japanin sarjaa suppeampia.
Eifelland
Eifelland oli saksalainen Formula 1 -talli, joka kilpaili sarjassa kaudella. Talli osallistui kahdeksaan osakilpailuun saavuttamatta ainuttakaan MM-pistettä.
Rolf Stommelen ajoi Luigi Colanin suunnittelemalla Eifelland 21 -autolla, joka pohjautui March 721 -ajokkiin. Autossa oli voimanlähteenä Ford Cosworth DFV 3.0 V8 -moottori ja renkaat tallille toimitti Goodyear.
Parhaimmillaan Stommelen ylsi kilpailussa kymmenenneksi Monacon GP:ssa ja Britannian GP:ssa 1972. Molemmilla kerroilla hän starttasi kilpailuun 25. lähtöruudusta.
Tilastot ja saavutukset F1-sarjassa
(avain)
Anthony Quinn
Anthony Quinn (21. huhtikuuta 1915 – 3. kesäkuuta 2001) oli meksikolais-yhdysvaltalainen näyttelijä, taidemaalari ja kirjoittaja. Hänet muistetaan parhaiten roolisuorituksistaan elokuvissa Kerro minulle, Zorbas ja Viva Zapata.
Quinnilla oli irlantilais-meksikolaiset juuret, ja hänen äidinäitinsä oli cherokee. Perhe muutti Kaliforniaan Anthonyn ollessa lapsi.
Uransa alussa Quinn näytteli meksikolaisrosvoja ja muita ulkomaalaisia Paramountin 1940-luvun elokuvissa. Vuoteen 1947 mennessä hän oli esiintynyt yli 50 elokuvassa: italialaisena, arabisheikkinä, kiinalaisena sissinä ja intiaanina. Kun Hollywoodissa oli käynnissä kommunistien vastainen vaino, Quinn siirtyi muutamaksi vuodeksi teatteriin jossa sai menestystä Broadwayllä. Hän palasi elokuviin 1951, ja vuonna 1952 hän sai sivuosa-oscarin Marlon Brandon vastanäyttelijänä Elia Kazanin ohjaamassa elokuvassa Viva Zapata!. Toisen sivuosa-Oscarinsa hän sai esittäessään Paul Gauguinia Vincente Minnellin elokuvassa Hän rakasti elämää.
Richin piirikunta
Richin piirikunta on Yhdysvaltojen Utahin osavaltiossa sijaitseva piirikunta. Sen väkiluku oli 2 510 vuonna 2020. Piirikunnan hallintokeskus on Randolphin kunta. Piirikunta perustettiin 16. tammikuuta 1864.
Amschel Moses Rothschild
Amschel Moses Rothschild (kuollut 6. lokakuuta 1755) oli rahanlainaaja ja silkkikangaskauppias Frankfurt am Mainin getossa Judengassessa eli juutalaiskujalla. Hän oli muuttanut Saksaan Itä-Euroopasta. Amschel Moses Rothschild oli 19.10.1735 kuolleen Moses Kalman Rothschildin poika. Amschel Moses Rothschild avioitui Schönche Lechnichin (kuollut 1756) kanssa. He saivat kahdeksan lasta. Neljäntenä syntyi Mayer Amschel Rothschild, josta tuli Rothschildien kansainvälisen pankkidynastian perustaja. Amschel Moses Rothschild kuoli isorokkoon Frankfurtin getossa vuonna 1755.
Penka Stojanova
Penka Stojanova (, 21. tammikuuta 1950 Plovdiv – 16. elokuuta 2019 Plovdiv) oli bulgarialainen koripalloilija ja olympiamitalisti.
Stojanova saavutti Bulgarian naisten maajoukkueessa olympiahopeaa Moskovassa 1980, olympiapronssia Montréalissa 1976, EM-hopeaa Bulgariassa 1972 ja EM-pronssia Ranskassa 1976. Hän kuului Bulgarian kokoonpanoon myös Tšekkoslovakian MM-kilpailuissa 1967 ja vuosien 1968, 1970, 1974, 1978, 1980 ja 1981 EM-kilpailuissa.
Pelisalmi
Pelisalmi on kulmakunta Kangasalla. Kulmakunta on muodostunut Längelmäveden Pelisalmen ylittävän sillan ympäristöön.
Pelisalmi on saanut nimensä kun tukkimiehet aikoinaan pelasivat korttia odotellessaan tukkilauttoja pelisalmen sillan kohdillalla olevalla tukkireitillä. Pelisalmella on paljon kesämökkejä ja jonkin verran vakioasutusta.
Zinaida Volkova
pienoiskuva|Zinaida Volkova Zinaida Lvovna Volkova (o.s. Bronstein; ; 27. maaliskuuta 1901 Ust-Kutin kylä, Siperia – 5. tammikuuta 1933 Berliini) oli venäläinen marxisti. Hän oli Lev Trotskin ja tämän ensimmäisen vaimon Aleksandra Sokolovskajan ensimmäinen tytär. Volkova oli naimisissa kahdesti ja sai kaksi lasta, ensimmäisessä liitossaan tyttären ja toisessa liitossaan pojan. Hän teki itsemurhan kaasulla Berliinissä 5. tammikuuta 1933.
Elämäkerta
Zinaida Bronstein syntyi Siperiassa, jossa hänen vanhempansa elivät karkotettuina. Vuotta nuoremman sisarensa, Ninan, kanssa Zinaida kasvoi pääasiassa isänsä vanhempien, David Bronsteinin ja Anna Bronsteinin, hoidossa vanhempien eron vuoksi. Isä Trotski hylkäsi perheensä vuonna 1902 omistautuakseen vallankumoukselle, ja vapauduttuaan Siperiasta myös Alensandra Bronstein hylkäsi lapsensa. Teini-ikäisinä siskokset muuttivat asumaan äitinsä luo Pietariin.
Muutettuaan takaisin Venäjälle vuonna 1917 Trotski yritti rakentaa jonkinlaiset välit tyttäriinsä. Nina kuitenkin kuoli samana vuonna tuberkuloosiin. Sisarensa kuoleman jälkeen myös Zinaida Volkovan elämä muuttui epävarmemmaksi, sillä hän menetti opettajan työnsä trotskilaisuutensa vuoksi.
Venäjän vallankumouksen jälkeen vuonna 1917 Bronstein meni naimisiin Zahar Borisovitš Moglin (1897–1937) kanssa. He saivat tyttären, Alexandra Moglinan (1923–1989). He erosivat 20-luvun puolivälissä.
Pian eron jälkeen hän meni naimisiin toisen aviomiehensä, Platon Ivanovitš Volkovin (1898–1936) kanssa, joka oli Trotskin johtaman vasemmisto-opposition jäsen. He saivat pojan Vsevolod Volkovin (Seva, myöh. Esteban; 1926–2023).
Zinaida Volkova oli miehensä Platon Volkovin kanssa aktiivinen vasemmistoaktivisti. Hän oli älykäs ja poliittisesti valveutunut. Volkova kuitenkin sairasti tuberkuloosia ja kärsi hulluuden rajoille vievästä traumasta, joka monien mielestä johtui politiikan henkilökohtaisten suhteiden edelle vievästä isästä. Volkova esimerkiksi tunsi olleensa ei-toivottu tytär. 1930-luvun alussa hänen äitinsä Aleksandra Bronstein pyysi Trotskilta apua tyttärensä ongelmiin.
Molemmat aviomiehet sekä äiti Aleksandra kuolivat 1930-luvulla suurissa puhdistuksissa. Volkova ei joutunut puhdistuksen kohteeksi, vaan sai luvan lähteä poikansa Vsevolodin kanssa Venäjältä tavatakseen isänsä Turkissa. Volkova sai ottaa mukaansa vain yhden lapsen, joten hän jätti Aleksandran aiemman aviomiehensä hoivaan.
Tammikuussa 1933 Stalinin edustajat ja poliisi päättivät karkottaa Volkovan Berliinistä. Volkova tarvitsi tuberkuloosihoitoja, ja karkotuksen uhka lisäsi hänen stressiään. Volkova teki itsemurhan kaasulla Berliinissä 5. tammikuuta 1933. Raskasta sairausaikaa ja vaikean isäsuhteen aiheuttamaa traumaa arvellaan syyksi Volkovan itsemurhaan. Itsemurhan tehdessään Volkova oli raskaana. Volkovan äiti Aleksandra syytti tyttärensä itsemurhasta Trotskia: ”Sinä, hänen isänsä, olisit voinut pelastaa hänet.” Trotski kirjoitti tyttärensä avoimen kirjeen, jossa hän syytti Stalinia ja kansalaisuuden menetystä tyttärensä itsemurhasta.
Jälkeläiset
Volkovan tytär Alexandra Moglina (s. 1923) jäi Neuvostoliittoon äitinsä ja velipuolensa lähdettyä maasta ja asui isänsä Zahar Moglinin kanssa. Moglinin karkottamisen jälkeen vuonna 1932, tyttärestä huolehti isoäiti Aleksandra Sokolovskaja. Sokolovskaja kuitenkin karkotettiin vuonna 1935 suurissa puhdistuksissa, ja hän kuoli pakkotyöleireillä. Aikuisena myös Aleksandra Moglina karkotettiin Kazakstaniin. Hän selviytyi ja palasi Moskovaan Stalinin kuoleman jälkeen. Moglina kuoli syöpään vuonna 1989.
Volkovan poika Vsevolod (Seva) asui Turkissa isovanhemmillaan Volkovan matkustettua Berliiniin tuberkuloosihoitoihin. Seva koetti matkustaa Saksaan äitinsä luo, mutta matkustamista vaikeutti kansalaisuuden menettäminen 1932. Hän onnistui matkustamaan saksaan enonsa, Lev Sedovin, kanssa. Sedov ja hänen avovaimonsa Jeanne Martin huolehtivat Sevasta Volkovan itsemurhan jälkeen. Kuukauden kuluttua Volkovan kuolemasta Adolf Hitler ja natsipuolue tulivat valtaan Saksassa, jolloin Lev ja Vsevolod pakenivat Itävaltaan, ja asuivat siellä kunnes Itävallan levottomuuksien vuoksi muuttivat Ranskaan vuonna 1934.
Sedovin kuoleman jälkeen vuonna 1938 Sedovin avovaimo Jeanne Martin halusi pitää 12-vuotiaan pojan Vsevolodin. Trotskia vaivasi Martinin aiempi poliittinen suuntautuminen, minkä hän tahtoi Sevan huoltajuuden itselleen ja voitti kiistan. Martin kuitenkin piileskeli Sevan kanssa Ranskassa. Lopulta Trotskin ystävät löytävät Martinin ja Vsevolodin, ja Vsevolod lähetettiin Meksikoon, jossa Trotski oli asunut maanpaossa tammikuusta 1937 lähtien.
Meksikossa Vsevolod Volkov otti etunimen Esteban ja meni paikallisiin kouluihin ja sitten korkeakouluun, jolloin hänestä tuli insinööri. Esteban Volkov avioitui ja sai neljä tytärtä: kirjailija Verónika Volkow, riippuvuustutkija Nora Volkow ja kaksoset Natalia (Meksikon tilastokeskuksen apulaisjohtaja) ja Patricia (lääkäri ja aidsin asiantuntija) Volkow.
Mononukleoosi
Mononukleoosi ( 'yksin' + 'pähkinänsydän'), kansanomaisesti myös "pusutauti", on Epstein–Barrin viruksen aiheuttama tartuntatauti, johon liittyy usein kovaa kurkkukipua. Tauti on tavallisin nuorilla, ja se tarttuu syljen, veren tai kosketuksen välityksellä.
Oireet
Pikkulapsilla EBV-infektio saattaa mennä ohi huomaamatta tai aiheuttaa vain lievän kuumetaudin. Vanhemmilla potilailla oireet voivat olla paljon voimakkaammat: korkeaa kuumetta, nielutulehdusta, lihaskipuja, imusolmukkeiden ja pernan suurenemista. Joissain tapauksissa myös maksatulehdusta esiintyy. Joka kuudennella potilaalla tauti alkaa silmäluomien turvotuksella. Joka kymmenennellä potilaalla esiintyy punapilkkuista ihottumaa. thumb|250px|Mononukleoosille ominainen peitteinen [[nielurisatulehdus]]
Hoito
Yleensä mononukleoosi paranee itsestään muutaman viikon kuluessa. Kuumetta saattaa kuitenkin jatkua 1-6 viikkoa. Epstein–Barrin virukseen sopivaa täsmälääkettä ei ole, ja antibiootit eivät virukseen tepsi.
Epidemiologia
Arvioiden mukaan n. 90–95 prosentilla maailman ihmisistä on Epstein–Barrin viruksen vasta-aineita, jotka ovat syntyneet aikaisemmasta altistumisesta virukselle. Viruksen tarttuminen lapsuudessa voi olla oireeton, joten mononukleoosi on tyypillisesti hygieenisessä ympäristössä kasvaneiden länsimaisten nuorten aikuisten tauti.
Toyota Prius
pienoiskuva|240x240px|4. sukupolven Prius takaa thumb|240x240px|Toyota Prius vuodesta 2009 (ZVW30) thumb|240x240px|Vuoden 2004 mallinen [[Toyota Prius (NHW20)]] Toyota Prius on maailman ensimmäinen laajamittaisesti sarjavalmistettu hybridiauto, jonka ensimmäinen korimalli esiteltiin vuonna 1996. Priuksia on valmistettu neljässä sukupolvessa, joista viimeisin tuli Suomen markkinoille vuonna 2016. 20 vuoden aikana Priusten CO2-päästöt ovat laskeneet ensimmäisen sukupolven 120 g/km:stä neljännen sukupolven 70 g/km:iin. Autoa liikuttaa bensiinimoottori sähkömoottorin tukemana. Sähkömoottorin tehtävänä on tukea polttomoottoria erityisesti liikkeellelähdöissä ja kaupunkiajossa. Tavanomaiseen polttomoottoriautoon verrattuna ratkaisun etuja ovat huomattavasti alhaisempi polttoaineenkulutus sekä lähes täysin viiveetön kaasupolkimen painallukseen reagoiminen. Rauhallisessa ajossa Priuksella voi ajaa lyhyitä matkoja pelkän sähkömoottorin voimin. Kun tehoa tarvitaan lisää, kytkeytyy bensiinimoottori automaattisesti päälle. Lähtökohtaisesti auto huolehtii itsenäisesti energiatehokkaimman mahdollisen voimalinjan käytöstä, joskin kuljettajalla on mahdollisuus vaihtaa ajotiloja myös manuaalisesti. Sähkömoottorin akkua ladataan polttomoottorin voimin sekä jarrutusenergian talteenotolla. Prius on aina varustettu portaattomalla CVT-automaattivaihteistolla.
Prius valittiin Vuoden Autoksi Euroopassa 2005.
Innovaatiot
Prius on eräs maailman energiatehokkaimmista autoista. Neljännen sukupolven polttomoottori on 40 prosentin termisellä hyötysuhteellaan maailman energiatehokkain autonmoottori. Priusten kiilamainen ulkomuoto perustuu mahdollisimman matalan ilmanvastuksen tavoitteluun ja sitä kautta polttoaineen kulutuksen vähentämiseen. Ilmanvastusta mittaava Cd-kerroin on poikkeuksellisen matala 0,24 ja siten yksi tuotantoautojen kaikkien aikojen matalimmista. Tunnetuimmat samaan lukemaan yltävät automallit ovat Mercedes-Benz S-sarja sekä Tesla Model S. Prius on täyshybridi, mikä tarkoittaa bensiini- ja sähkömoottorin sekä CVT-automaattivaihteiston integraatiota ”samalle akselille”. Tällä ratkaisulla saavutetaan mahdollisimman viiveetön ja nykäyksetön ajokokemus vähäisimmällä mahdollisella energianhukalla.
Muita 4. sukupolven Priuksen innovaatioita ovat puhelimen langaton latausmahdollisuus sekä RCTA-tutka Rear Cross Traffic Alert, joka tarkkailee poikittaisliikennettä esimerkiksi parkkiruudusta peruutettaessa ja varoittaa, mikäli liikeradalla on uhkana törmäys. SIPA-järjestelmällä (Simple Intelligent Parking Assist) varustettu Prius etsii käskystä sopivan tilan ja pysäköi auton siihen automaattisesti kuljettajan huolehtiessa vain vaihteiden vaihdosta järjestelmän ohjeiden mukaan.
Toyota Safety Sense
Priuksen vakiovarusteisiin kuuluu neljännestä sukupolvesta alkaen Toyota Safety Sense -turvallisuusjärjestelmä. Siihen kuuluvat viisi aktiivista turvallisuutta parantavaa järjestelmää, jotka ovat kaistavahti, kaukovaloautomatiikka, liikennemerkkien tunnistus ja mukautuva vakionopeussäädin sekä Pre-Crash Safety System. Viimeksi mainittuun sisältyy etumaastoa tarkkaileva kamera, joka tunnistaa auton ajoväylälle pyrkivät ihmiset ja ajoneuvot. Järjestelmä varoittaa kuljettajaa uhkaavasta esteestä ja tekee ääritilanteessa automaattisen hätäjarrutuksen ennen mahdollista törmäystä.
Älykäs ilmastointi
pienoiskuva|240x240px|Ensimmäisen sukupolven Toyota Prius. 4. sukupolven Prius on varustettu älykkäällä automaattisella ilmastointilaitteella, joka tunnistaa autossa olevien henkilöiden määrän ja suhteuttaa ilmastoinnin energiankäytön siihen. Järjestelmän ollessa kytkettynä päälle ilmastointi huolehtii pääasiallisesti vain käytössä olevan matkustustilan ilmastoinnista ja välttää käyttämättömän tilan tarpeetonta jäähdytystä tai lämmitystä. Tämä vähentää polttoaineenkulutusta verrattuna perinteiseen automaatti-ilmastointiin.
Mallisukupolvet
Prius-mallisarja koostuu neljästä eri mallisukupolvesta. Ensimmäistä mallia, NHW10:ä, myytiin ainoastaan Japanissa. Neljää seuraavaa versiota on myyty maailmanlaajuisesti. Teknologia-paketilla varusteltu neljännen sukupolven Prius kykenee myös automaattiseen pysäköintiin. Prius-malleissa käytetään polttomoottorina matalaviritteistä Atkinson-työkierrolla toimivaa ottomoottoria, joka on hyvin polttoainetaloudellinen, mutta antaa pienemmän vääntömomentin. Vuonna 2015 ensiesitelty neljännen sukupolven Prius on ensimmäinen globaalille TNGA-alustalle perustuva Toyota. Edeltäjämallista poiketen sillä saa vetää peräkärryä, jonka maksimipaino on 725kg.
Vuoden 2004 Euro NCAP -kolaritestistä toisen sukupolven Prius sai tulokseksi täydet viisi tähteä. Viisi tähteä ansaitsivat myös kolmannen ja neljännen sukupolven mallit vuosina 2009 ja 2016.
Prius-nimen käyttö muualla
Toyotan mallistossa on Priuksen lisäksi seitsenpaikkainen hybriditila-auto Prius+ sekä kompakti Prius C (Japanissa Toyota Aqua). Malleissa on yhteneviä elementtejä Priuksen kanssa, mutta nimistään huolimatta ne ovat erillisiä malleja. ”Prius” on latinaa ja tarkoittaa suomeksi ”ennen kuin”.
Shindō Musō-ryū
pienoiskuva| Nishioka Tsuneo-[[sensei sinisessä takissa (menkyo kaiden Shindō Musō-ryū:ssa) ja harjoittelupari tekemässä SMR:n perinteistä rituaalia, jossa kumarretaan eli suoritetaan rei tarkkojen sääntöjen puitteissa ennen ja jälkeen muodollisen tekniikkasarjan eli katojen esittämistä. Huomaa kuinka puinen sauva jō ja puumiekka bokken on asetettu kuvaamaan Fujivuorta.]]
Shindō Musō-ryū, myös Shintō Musō-ryū, on japanilainen perinteisiä taistelutaitoja harjoittava koulukunta. Se perustettiin 1600-luvun alussa. Shindō Musō-ryūssa harjoitellaan pääasiallisesti jōn eli kepin käyttöä aseena (jōjutsu) ja nykyään se tunnetaan myös nimellä jōdō, kepin tie.
Historia
pienoiskuva|Puupiirros Gonnosukesta Musō Gonnosuke Katsuyoshi kehitti Shindō Musō-ryū jōjutsun hävittyään ottelun kuuluisan japanilaisen miekkamiehen Miyamoto Musashin kanssa. Gonnosuke oli menkyo kaiden sekä Tenshin shōden Katori shintō-ryūssa että Kashima Shin ryūssa (joissakin lähteissä Kashima Jikishinkage ryūssa). Yhden kirjallisen lähteen mukaan Gonnosuke oli musha shūgyōlla oppilaidensa kanssa kiertäen Japania. Gonnosuke oli jo aiemmin vaelluksellaan kohdannut Musashin isän, joka oli kuuluisa jutte-taidoistaan, otellut tätä vastaan ja voittanut. Gonnosuke halusi siksi koetella myös poikaa, Miyamoto Musashia. Musashi säästi hävinneen Gonnosuken hengen, ja tämä vetäytyi legendan mukaan mietiskelemään temppeliin. Siellä hän "jumalaisen näyn" innoittamana lyhensi bōn 128 cm:n pituiseksi jōksi ja kehitti ensimmäiset viisi tekniikkaa. Sittemmin Gonnosuke siirtyi Chikuzenin provinssiin daimio Kuroda Nagamasan palvelukseen. Gonnosuken kehittämä Shindō Musō-ryū jōjutsu säilyi Kuroda-klaanin yksityisenä taistelutaitona 1930-luvulle. Silti se on toiminut alkulähteenä yli seitsemälle erilaiselle jojutsu-tyylille.
Shindō Musō-ryū jōjutsun opetus
pienoiskuva| Nishioka Tsuneo (syntynyt 1924) [[sensein (hanshi, 8.dan ZNKR jōdō, menkyo kaiden SMR-jōdō) chūdan no kamae]] SMR:n opetus on jaettu seitsemään tasoon, jokainen erilainen luonteeltaan. Opetus on järjestelmällistä, se kehittää harjoittelijan teknillisiä taitoja ja henkisiä voimavaroja - kaikkea kehon, aseiden, ajoituksen ja etäisyyden hallinnasta voimalliseen henkiseen harjoitukseen - joilla pyritään menestykkääseen aseiden käyttöön todellisessa taistelutilanteessa. Nykyään harjoittelija aloittaa 12 perustekniikan (kihon waza) opiskelulla, ne sisältävät koulukunnan keskeisen liikevalikoiman. Sitten jatketaan eri harjoitussarjojen läpi käyttäen jo’ta miekkaa(oja) vastaan.
päättäen
On vielä yksi taso, (tunnettu myös nimityksellä go muso no jo) Nämä tekniikat opetetaan vain henkilöille, joille on myönnetty menkyo kaiden.
Suurin osa harjoitussarjoista on koottu Tokugawa-kauden alku- ja keskivaiheilla (1650-1750) eli piakkoin koulukunnan perustamisen jälkeen. Kaksi ran ai-kataa (Bakumatsu-kaudella (1850-1867) ja viisi gohon no midare-kataa (Shimizu kehitti 1930-luvulla). Sarjoissa on kussakin 12 kataa muutamine muunnoksineen, poikkeuksena sammidaren viisi (tai kuusi, laskutavasta riippuen) ja gohon no midaren viisi.
Harjoittelijoiden tuntemasta tasoista viimeinen, okuden, sisältää kaksi osuutta. Kahdessatoista katassa harjoitellaan jo’lla miekkaa vastaan, ne tunnetaan nimellä oku tai okuden. Toinen osuus on pitkän ja lyhyen miekan käyttöä pitkää miekkaa vastaan. Koulukunnan denshossa (harjoitustodistuksessa) ne tunnetaan yksinkertaisesti ”kahdeksana pitkän miekan tekniikkana” ja ”neljänä lyhyen miekan tekniikkana”, mutta yleensä tätä kokonaisuutta kutsutaan Shintō-ryū kenjutsuksi.
Päämestarit ja koulukunnan perimys
Kaavio Shintō Musō-ryūn koulukunnan päämiehistä ja sivuhaaroista
Hanjiro Shiraishi yhdistää kaksi linjaa, kolmas sammuu
pienoiskuva|vasen|Hanjiro Shiraishi (1842–1927) oli [[Japani|japanilainen taistelulajien opettaja. Häntä pidetään Shintō Musō-ryūn 24. päämiehenä (shihan). Shiraishi yhdisti kaksi Shintō Musō-ryū koulukuntaa eli (ryū-hata)]]
pienoiskuva|Shimizu Takaji (1896-1978) - Shinto Muso-ryun 25. epävirallinen päämies ja 1900-luvun tärkein ja vaikutusvaltaisin henkilö Shintō Musō-ryū jōjutsu/jōdōssa ja [[ZNKR seitei jōdōssa]] Nykyään Shimizu lasketaan Shintō Musō-ryūn 25. pääopettajaksi (shihan) Hanjiro Shiraishin oltua 24. Nämä lukemat on saatu laskemalla yhteen Haruyoshin ja Jigyon opettajalinjat. Kuollessaan Shimizu ei nimennyt ketään seuraajakseen, mutta on kuitenkin useita menkyo kaidenin saavuttaneita opettajia.
Liminganlahti (kirja)
Liminganlahti – Lintuparatiisin kahdeksan vuodenaikaa on Liminganlahden Ystävien kymmenvuotisjuhlakirja, jonka se on julkaissut  yhteistyössä  Docendon kanssa  vuonna 2017. Teos esittelee tunnetun lintulahden elämää lähes ympäri vuoden valokuvin ja suomen- ja englanninkielisin tekstein.
Shindō Musō-ryū
Shimizu – viimeinen shihan
Shimizu Takaji (1896–1978), joka oli Shintō Musō-ryūn 25. päämestari aloitti yhteistyön Japanin poliisivoimien kendon opettajien kanssa 1930-luvulla. Toisen maailmansodan jälkeen taistelulajien harjoittelu kiellettiin miehityshallinnon käskystä. Kielto ei kuitenkaan koskenut poliisien harjoittelemaa jōdōa. Monet kendo-opettajat siirtyivätkin tuolloin harjoittelemaan Shintō Musō-ryū jōdōa. Shintō Musō-ryūn pohjalta Shimizu-sensei muodosti 1960-luvulla Japanin kendoliitolle ZNKR jōdōn.
Liminganlahti (kirja)
Luontovalokuvaajat Mika Honkalinna, Jari Peltomäki ja Erkki Toppinen ovat ottaneet valokuvat, tekstin on kirjoittanut Ulla Matturi, ja sen on kääntänyt englanniksi Fran Weaver. Maisemakuvat on otettu samasta kohtaa eri vuodenaikoina.
Riitta Vanhatalo
Riitta Vanhatalo oli Suomen Kotiseutuliiton toiminnanjohtaja vuosina 2013-2022. Hänet valittiin Kansallisen audiovisuaalisen instituutin johtajaksi syyskuussa 2022 ajalle 1.11.2022–31.10.2027.
Shindō Musō-ryū
Oppilas/ mestari tasot
Alkujaan opetuksessa tunnettiin vain yksi taso ja yksi todistus. Aikojen kuluessa ja viimeistään 1800-luvun puolivälissä vakiintui neljän (taso)todistuksen malli:
Liminganlahti (kirja)
Kirja julkistettiin Liminganlahden Lintukuvafestivaalilla.
Shindō Musō-ryū
Oppilas/ mestari tasot
Myönnetään harjoittelijan aloitettua Okudenin opiskelun. Harjoittelija hallitsee Okudenin, on teknisesti ja henkisesti voimakas. Opetusoikeus Samidareen asti. Harjoittelijan wazat ”tulevat sydämestä”. Myönnetään Gokuin opiskelun päästyä vauhtiin. Pidetään välivaiheena ennen Gokuin oppimäärän täyttymistä, jolloin ”täysi perimys” eli kaiden on tapahtunut. Käytetään myös nimitystä menkyo kaiden.
Riitta Vanhatalo
Koulutukseltaan Vanhatalo on filosofian tohtori. Hän väitteli Tampereen yliopistossa puheviestinnän alalta vuonna 2014. Väitöskirja käsitteli vuorovaikutusta, päätöksentekoa ja johtamista verkostossa sekä tasavertaisuuden näkökulmaa vuorovaikutuksessa.
Shindō Musō-ryū
Omote
Ensimmäinen varhaisista jō-kata sarjoista, joka opetetaan uusille oppilaille.
Liminganlahti (kirja)
Arviot
Jan Södersved kiittää Linnut-lehden arviossaan suurta sivukokoa. Näin kuvat ovat edukseen. Hän antaa pisteitä tuoreen tuntuisista kuvista ja siitä että komeimmillaan kirja on "tosi näyttävä".
Riitta Vanhatalo
Ennen Kotiseutuliittoa Vanhatalo työskenteli yli 20 vuotta Ylessä toimittajana, tuottajana ja päällikkötehtävissä uutisissa, ajankohtaisohjelmissa, asia- ja kulttuuriohjelmissa sekä radiokanavista Yle Radio 1:ssä ja Yle Radio Suomessa. Aiemmin hän on työskennellyt myös kirjastotoimenjohtajana, opettajana, tutkijana ja kulttuurisihteerinä. Opetustehtäviä Vanhatalolla on ollut avoimessa yliopistossa, kansalaisopistossa ja peruskoulussa.
Shindō Musō-ryū
Tokushu waza
Erikoistekniikat, joiden harjoittelu alkaa Omote sarjan jälkeen. Kaksi ensimmäistä ovat mukana ZNKR seitei jōdōssa. Uchi otoshin harjoittelu on melko harvinaista.
Riitta Vanhatalo
Vanhatalon mielenkiinnon kohteita ovat kansalaisyhteiskunta, demokratia, osallisuus, moninaisuus, kestävä kehitys, kulttuuri, kulttuuriperintö, audiovisuaalinen kulttuuri, kulttuurinen kestävyys, kotiseutu, paikallisuus, viestintä, media, verkostot, yhteistyö ja johtaminen.
Antonov An-26
Antonov An-26 on neuvostoliittolais-venäläinen Antonov An-24:stä kehitetty keskipitkän ja lyhyen matkan sotilaskuljetuslentokone, josta tuli yleinen Varsovan liiton maissa. Konetyyppiä käytetään edelleen mm. kaupallisilla rahtilennoilla.
Shindō Musō-ryū
Chudan
Toinen varhaisista jō-kata sarjoista.
Ran ai
Jō-kata sarja joka kehitettiin ja lisättiin ryu-han katoihin myöhäisellä Edo-kaudella, jota kutsuttiin myös bakumatsu-kaudeksi (1850-1867)
Kage
Kolmas varhaisista jō-kata sarjoista. Tekniikoiden nimet ovat samat kuin Omote-sarjassa.
Gohon no midare
pienoiskuva|Shindō Musō-ryū harjoitteluaseet. Vasemmassa alareunassa Tessen, keskellä jutte ja oikeassa alanurkassa puinen harjoittelu Isshin-ryū [[kusarigama eli ketjusirppi.]] Jō-kata sarja jonka Shimizu Takaji kehitti ja lisäsi SMR-katasarjoihin noin vuonna 1939
Hiden Gokui
Kuudes ja viimeinen varhaisista jō-kata sarjoista SMR-jojutsu ryu-hassa. Sarjan ensimmäisen katan opettamisen alettua harjoittelija saa Menkyo kirjakäärön. Kun kaikki viisi kataa on opittu saa harjoittelija täyden perimyksen Menkyo kaidenin.
Shindō Musō-ryū harjoittelu Suomessa
Suomessa Shindō Musō-ryūtä ja sen liitännäisiä voi harjoitella Suomen kendoliiton jodo-lajiryhmän kanssa. Koryu harjoitteluun mukaantuloon edellytetään riittävää edistymistä ZNKR jodossa. Toisaalta Suomessa on olemassa kendoliittoon kuulumattomia seuroja tai harjoitusryhmiä, joissa Shindō Musō-ryūn voi aloittaa suoraan. Ryhmiä ovat Euroopan jodoliiton [European Jodo Federation/Fédération Européenne de Jodo] alaisuudessa toimiva Helsinki Jodokai sekä Sakura Budo Club.
Fuzoku Ryuha - Shindō Musō-ryūn yhteydessä harjoiteltavat liitännäislajit
Taitojen kasvaessa, jōdō-katojen rinnalla voidaan harjoitella myös muita Shindō Musō-ryūhun liitettyjä lajeja. Useimpien liitännäislajien harjoittelu on kuitenkin harvinaista, koska kyseisten taitojen osaajia on maailmassa melko vähän.
Uchida-ryū tanjōjutsu
Uchida-ryū tanjōjutsu (lyhyt keppi), tai "sutekki", kuten englanninkielinen sana "stick" japaniksi lausutaan. Se on Meiji-kaudella muotiin tulleen länsimaisen kävelykepin käyttöä aseena. Uchida Ryōgorō toi kävelykepin yhdeksi Shindō Musō-ryūn aseista. Tanjōjutsun harjoittelu aloitetaan kun oppilas hallitsee Omote-sarjan.
Isshin-ryū kusarigamajutsu
Isshin-ryū kusarigamajutsu (ketjusirppi). Shindō Musō-ryūn perustajan Musō Gonnosuken uskotaan olleen myös kusarigaman asiantuntija. Ase on peräisin 1400-luvulta, mutta Shindō Musō-ryūn yhteydessä sitä alettiin järjestelmällisesti harjoitella vasta 1800-luvun loppupuoliskolla jolloin Hanjiro Shiraishi (1842–1927), Shintō Musō-ryūn 24. päämies liitti Isshin-ryū kusarigamajutsun, jossa hänellä oli menkyo kaiden, SMR-ryūhun.
Ikkaku-ryū juttejutsu
Ikkaku-ryū juttejutsu (väkästetty pamppu) on Shindō Musō-ryūn kolmannen päämiehen, Matsuzaki Kinemonin, mukaan liittämä. Jutte oli Tokugawa-kauden järjestyksenvalvojien suosiossa oleva miekkailijan hallintaan käytetty metallipamppu, jossa oli väkänen miekan vangitsemiseksi.
Ittatsu-ryū hojōjutsu
Ittatsu-ryū hojōjutsu (sitominen) on juttejutsun ohella varhaisimpia Shindō Musō-ryūhun liitettyjä lajeja, ja se säilyi aina viime aikoihin asti lainvalvojien käytössä. Erilaiset solmut heijastivat sidotun sukupuolta, yhteiskunnallista asemaa ja suorittamaa rikosta tai jopa vuodenaikaa, jolloin henkilö köytettiin.
Kirk Cousins
Ennen ammattilaisuraansa Cousins pelasi yliopistojalkapalloa Michiganin osavaltionyliopiston joukkueessa. Hänet varattiin vuoden 2012 NFL:n varaustilaisuuden neljännellä kierroksella, 102. pelaajana.
Riitta Vanhatalo
Riitta Vanhatalo on kotoisin Pohjois-Pohjanmaan Kärsämäeltä. Nykyisin hän asuu Kirkkonummella.
Kirk Cousins
Redskinsissä Cousins on toiminut pääasiassa Robert Griffin III:n takana varamiehenä, ja tuurannut tätä tarvittaessa. Cousins on tosin päässyt pelaamaan varamieheksi poikkeuksellisen paljon kahdella ensimmäisellä NFL-kaudellaan, Griffinin kärsiessä loukkaantumisista. Kaudella 2015 Cousins nimettiin Redskinsin aloittavaksi pelinrakentajaksi.
Maaliskuussa 2018 Cousins teki kolmivuotisen sopimuksen Minnesota Vikingsin kanssa.
Antonov An-26
Konetyypille sattuneita lento-onnettomuuksia
9. maaliskuuta, 2016 syöksyi Bengalinlahden matalaan rantaveteen Antonov An-26 -kone. Operaattorina toimi True Aviation. Onnettomuudessa menehtyi 3 ihmistä. Kone nousi ilmaan Bangladeshista.
25. syyskuuta, 2020 Itä-Ukrainassa putosi maahan Antonov An-26 -tyypin kone, lähellä Malynivkaa Harkovan liepeillä. Lentoturmassa menehtyi 26 henkeä, joista 18 sotilasilmailun opiskelijoita; vain eräs 20-vuotias lentokadetti selviytyi hengissä onnettomuudesta.
6. heinäkuuta, 2021 Kamtsatkan niemimaalla, Ohotanmeren lähettyvillä putosi Antonov An-26. Kone oli matkalla Petropavlovsk-Kamtšatskista Palanaan. Onnettomuudessa menehtyi 28 ihmistä.
24. helmikuuta, 2022 Venäläinen sotilaskuljetuskone An-26 syöksyi maahan eteläisellä Venäjällä, lähellä Ukrainan rajaa sijaitsevalla Voronezhin alueella. Lentoturmassa menehtyi kaikki miehistön jäsenet. Turman syyksi epäillään teknistä vikaa.
Wash Westmoreland
Wash Westmoreland (myös  Wash West, oikea nimi Paul Westmoreland) (s. 4. maaliskuuta 1966 Leeds, Englanti) on brittiläinen elokuvaohjaaja.
Ura
Westmorelandin 2006 valmistunut elokuva Quinceañera on saanut kaksi Sundance-palkintoa, ja se on saanut myös Humanitas-palkinnon ja John Cassavetes Spirit -palkinnon.
Vuonna 2008 Westmoreland tuotti MTV-elokuvan Pedro, joka kertoo aids-aktivisti Pedro Zamorasta, jonka Yhdysvaltain presidentti Bill Clinton esitteli MTV:lle. Yhteistyössä Richard Glatzerin kanssa hän ohjasi vuonna 2012 elokuvan The Last of Robin Hood, jonka pääosissa ovat Kevin Kline, Susan Sarandon ja Dakota Fanning. Goldwynin elokuva tuli ensi-iltaan elokuussa 2014. Kaksikon seuraava elokuva on Edelleen Alice, joka perustuu Lisa Genovan kirjaan NYT. Elokuvan pääosia näyttelevät Julianne Moore, Kristen Stewart ja Alec Baldwin. Se sai ensi-iltansa Toronton kansainvälisillä elokuvajuhlilla vuonna 2014 ja pääsi heti jakeluun Sony Picture Classicsille. Se sai useita palkintoja, erityisesti pääosanäyttelijä Julianne Moore, joka sai parhaan näyttelijän SAG-Palkinnon, Independent Spirit Award -palkinnon, Bafta- ja Oscar-palkinnon.
Nuoruus ja yksityiselämä
Wash Westmoreland syntyi Leedsissa Englannissa 4. maaliskuuta 1966. Hänen isänsä oli CEGB:lla työskentelevä huolto-insinööri ja hänen äitinsä työskenteli vastaanottovirkailijana paikallisessa kampaamossa. Westmoreland suoritti yliopisto-opinnot Newcastlen ja Fukuokan yliopistoissa, joissa hän opiskeli politiikkaa ja Itä-Aasian tutkimusta. Westmoreland valmistui vuonna 1990. Hän muutti Yhdysvaltoihin vuonna 1992, ja aluksi hän asui New Yorkissa, sen jälkeen New Orleanssissa ja muutti vuonna 1995 Los Angelesiin.
Westmoreland oli naimisissa kirjailija ja ohjaaja Richard Glatzerin kanssa syyskuusta 2013 Galtzerin kuolemaan 10. maaliskuuta 2015 asti.
Traktaatti (kirjallisuus)
thumb|150px|Uskonnollinen traktaatti tuulilasinpyyhkimen alla. Traktaatti on lyhyt, yleistajuinen uskonnollinen kirjanen, joskus myös kansainvälinen sopimus. Traktaatin merkitys on historian kuluessa vaihdellut. Yleensä sillä on tarkoitettu lyhyttä ja iskevää tekstiä, joka tutustuttaa lukijan käsiteltävään aiheeseen tiivistetysti ja nopeasti. Traktaattien julkaiseminen lisääntyi kirjapainon keksimisen jälkeen, kun  massapainattaminen tuli mahdolliseksi. Esimerkiksi monet Martti Lutherin julkaisut olivat traktaatteja.
Huawei P10
Huawei P10 on Huawein maaliskuussa 2017 julkaisema älypuhelin. Käyttöjärjestelmänä on Android 7.0 Nougat, joka on päivitettävissä 9.0 Pie -versioon.
Laitteessa on 5,1 tuuman näyttö ja kahdeksanydinprosessori. Tallennustilaa on 64 gigatavua ja keskusmuistia 4 gigatavua. Laite tukee enintään 256 gigatavun microSD-kortteja. Takakamera on 12 ja 20 megapikselin kaksoiskamera. Etukamera on 8 megapikselin kamera. Akkua laitteessa on 3 200 milliampeerituntia. Lisäksi siinä on sormenjälkitunnistin.
Kockelträsket
Kockelträsket on luonnonsuojelualueen ympäröimä karu ja kirkasvetinen metsäjärvi Inkoon lounaisosassa läntisellä Uudellamaalla. Sen pinta-ala on 6,3 hehtaaria.
Maantiede
Kockelträsket muistuttaa nelisakaraista tähteä. Sen ulottuvuus lounaasta koilliseen ja kaakosta luoteeseen on 400 metriä. Saaria ei ole ja rannat ovat melko suoria. Järveä ympäröi metsä ja suo. Kockelträsketin koillispuolella sijaitsee Vitträsket, etelässä sijaitsee Svartträsket. Kockelträsketin ja Svartträsketin välissä on haja-asutusta. Kockelträsketin pohjoisrannalta virtaa laskuoja alle sadan metrin päähän Vitträsketiin, Vitträsketistä puolestaan virtaa laskuoja Bruksträsketiin. Kockelträsketiin ei virtaa selkeitä tulo-ojia.
Kockelträsket (81.070.1.003) kuuluu Bruksträsketin valuma-alueeseen (81.070), joka on kolmannen jakovaiheen vesistö Suomenlahden rannikkoalueen päävesistössä (81). Bruksträsketin alueeseen kuuluu yhdeksän vähintään hehtaarin laajuista vakavettä, joista Kockelträsket on seitsemänneksi laajin Tåtelträsketin jälkeen.
Palm Springs (elokuva)
Palm Springs on vuonna 2020 ensi-iltansa saanut yhdysvaltalainen romanttinen komedia. Sen ohjasi Max Barbakow. Maagisen realismin aineksia sisältävä elokuva kertoo kahdesta häävieraasta, jotka ihastuvat toisiinsa, mutta joutuvat aikasilmukkaan, jossa sama vuorokausi toistuu alati uudelleen. Palm Springs sai ensi-iltansa Sundancen elokuvajuhlilla tammikuussa 2020 ja se julkaistiin tilausvideopalvelu Hulussa heinäkuussa 2020. Neon-yhtiö alkoi sitä esittää elokuvateattereissaan niin ikään heinäkuussa 2020.
Juoni
Koska sama vuorokausi toistuu kerta toisensa jälkeen, aikasilmukassa voi heittäytyä vaikka kuolemaan ja silti herätä jälleen saman vuorokauden aamuna. Aikasilmukassa olevat voivat siten vaikuttaa suurestikin tapahtumien kulkuun, mutta lopputulos on aina sama: herääminen saman hääpäivän aamuna. Nyles alkaa olla jo tottunut aikasilmukkaan, mutta Sarah haluaa pois siitä. Sarah alkaa opiskella kvanttimekaniikkaa ja yleistä suhteellisuusteoriaa, ja sen avulla hän keksii keinon päästä eroon silmukasta. Keino on riskialtis, mutta Nyles ja Sarah onnistuvat hyppäämään marraskuun kymmenenteen.
Outo saalistaja on keskeinen sivuhahmo, jonka nimi on Roy. Myös Roy on silmukassa, ja kohtaa Nylesin ja Sarahin aina uudelleen. Kun pääpari on päässyt ulos silmukasta, Roy tapaa Nylesin hääjuhlassa. Nyles ei tunne Royta laisinkaan, sillä hän on tavannut tämän ensi kerran vasta aikasilmukassa. Roy päättelee, että Nyles on vihdoin vapaa silmukasta ja Sarahin suunnitelma on onnistunut.
Vastaanotto
Rotten Tomatoes -sivusto antoi Palm Springsille erinomaisen arvion 94-prosenttisesti positiivinen. Arvioiden yhteenvetona oli "vahvat näyttelijäsuoritukset, varmaotteinen ohjaus ja pirteästi omintakeinen käsikirjoitus tekevät Palm Springsistä romanttisen komedian, johon on helppo hurmaantua".
IndieWire -sivuston kriitikko vertasi Palm Springsiä aikasilmukkaelokuvaan Päiväni murmelina ja antoi sille arvosanan B+.
Episodin Jouni Vikman arvioi: "Huolimatta hahmojen kyynisyydestä ja rikkinäisyydestä elokuva on modernilla tavalla romanttinen".
Lauluja metsästä
Lauluja Metsästä on YUP:n kahdeksas pitkäsoitto. Albumi nousi ilmestyessään edeltäjänsä tavoin albumilistan kärkeen ja on myynyt kultalevyyn oikeuttavan määrän. Levy äänitettiin loppuvuodesta 2000 ja se julkaistiin 30. maaliskuuta 2001. Levy on saanut nimensä Jethro Tullin albumista Songs from the Wood. Levystä julkaistiin tuoreeltaan myös muutamien satojen kappaleiden laajuinen erikoispainos, jossa cd-kotelo oli sijoitettu puisen kotelon sisään.
Sepelhanhi
pienoiskuva|Branta bernicla Sepelhanhi (Branta bernicla) on pienikokoinen hanhi.
Koko ja ulkonäkö
Sepelhanhi on pieni ja lyhytnokkainen hanhi, jonka höyhenpeite on mustanruskean ja valkean kirjava. Pää ja rinta mustat, kaulassa valkea sepel. Selkä harmaa, kupeet vaaleanharmahtavat. Alaperä on puhtaan valkoinen ja varsinainen pyrstö hyvin lyhyt. Pyrstön avulla sen voi erottaa mm. merihanhesta ja valkoposkihanhesta.
Pituus on 56–61 cm, siipien kärkiväli 115 cm, paino 1,0–2,2 kg.
Euroopan vanhin rengastettu sepelhanhi on ollut brittiläinen 28 vuoden 8 kuukauden ikäinen lintu.
Elinympäristö
Arktisten alueiden rannat ja tundra. Vetiset luhdat ja suot. Muuttoaikoina tavataan meri- ja järvialueilla. Kevätmuutto tapahtuu toukokuussa, jolloin Suomenlahden yli muuttaa muutamassa päivässä lähes koko Euroopassa talvehtinut populaatio. Syysmuutto tapahtuu pitemmän ajan kuluessa syys-lokakuussa, eikä kevätmuuttoon verrattavaa massatapahtumaa esiinny.
Ravinto
Pesimäalueilla laiduntaa ruohoa, sammalta ja jäkälää, sekä puolisukeltaa vesikasveja ja -hyönteisiä. Talvehtimisalueilla etenkin Zostera-suvun lajien juuret, korret ja lehdet ovat sepelhanhen suosiossa.
Euarchontoglires
Euarchontoglires on nisäkkäiden ylälahko Boreoeutherian kladissa. Siihen luettuja lahkoja ovat kädelliset, jäniseläimet, jyrsijät, kaguaanit ja tupaijat.
Maksim Mamin
Maksim Vladimirovitš Mamin (s. 13. tammikuuta 1995 Moskova, Venäjä ) on venäläinen jääkiekkoilija, pelipaikaltaan vasen laitahyökkääjä. Hän pelaa KHL-joukkue TsSka Moskovassa.
Ura
Mamin debytoi KHL:ssä kaudella 2014–15 TsSKa Moskovan paidassa. Ensimmäisellä kaudellaan hän pelasi 39 ottelua tehoin 5+10=15. Muutaman KHL-kauden jälkeen Mamin matkasi VHL:n kautta NHL:ään. Florida Panthersissa hän pelasi 26 ottelua tehden 3 maalia. Kaudeksi 2018–19 Mamin palasi TsSKA Moskovan riveihin. Hän keräsi NHL:ssä yhteensä tehot 3+1=4.
Bernd Eckstein
pienoiskuva|Bernd Eckstein vuonna 1973. Bernd Eckstein (s. 22. toukokuuta 1953 Mengersgereuth-Hämmern) on itäsaksalainen entinen mäkihyppääjä, joka kilpaili 1970-luvulla. Hän menestyi hyvin talviolympialaisissa 1976, jossa hän sijoittui mäkihypyssä suurmäessä seitsemänneksi. Eckstein osallistui myös Keski-Euroopan mäkiviikko-kilpailuihin.
Mitsubishi Pajero (2006)
Mitsubishi Pajero mk4 on Mitsubishi Motorsin Pariisin autonäyttelyssä vuonna 2006 esittelemä maastoauto. Vaikka kyseessä onkin kokonaan uusi malli, on se kuitenkin helposti tunnistettavissa edellisen korimallin seuraajaksi. Tuotanto tapahtuu Gifussa, Japanissa.
Suomessa Pajerona tunnettu maastoauto on muun muassa Britanniassa nimeltään Mitsubishi Shogun. Amerikassa ja Espanjassa Pajero tunnetaan nimellä Montero. 3-ovisessa mallissa on takaovien puuttumisen vuoksi lyhyempi akseliväli. Pitkäakseliväliseen saa Mitsubishin Hide&Seat-järjestelmää avuksikäyttäen kolmannenkin penkkirivin. Turvallisuusvarusteita on muun muassa Mitsubishin patentoima RISE-turvakori.
Tekniikkaa
Uudella Pajerolla voi ajaa 700 mm syvyydessä vedessä. Nelivetotapoja on neljä; 1) nopea takaveto (2H), 2) nopea neliveto (4H), jolloin voimanjako vaihtelee tarpeen mukaan etu- ja taka-akselien välillä aina 50:50 asti sekä 3) nopea neliveto (4HLC) jolloin keskitasauspyörästö on lukittu ja voimanjako menee tasan etu- ja taka-akselien välillä. Lisäksi on vielä vaikeaan maaston hidas neliveto (4LLC), jolloin keskitasauspyörästö on lukittu ja voimanjako menee tasan etu ja taka-akselin välillä. Normaalitilanteessa nopeaneliveto kytkettynä voimanjakautuu etu- ja taka-akseleille suhteessa 33/67.
Moottorit
Moottorivaihtoehtoja on alkuun kolme: 2,5-litrainen turbodiesel (R4) 3,2-litrainen turboahdettu sekä ahtoilman välijäähdytyksellä varustettu CRD-turbodieselmoottori (R4) ja 3,8-litrainen MIVEC-bensiinimoottori (V6).
Varusteet
Pajeroa ei myydä Suomessa. Britanniassa Shogunia myydään neljällä varustetasolla: Equippe, Warrior, Elegance ja ylellisimpänä vaihtoehtona Diamond.
Magnesium
Magnesium on alkuaine, jonka järjestysluku on 12, kemiallinen merkki Mg ja CAS-numero 7439-95-4. Magnesium on kevyt, kirkkaan hopeanvalkoinen maa-alkalimetalli, joka on ihmisille ja eläimille välttämätön kivennäisaine ja josta voi valmistaa esimerkiksi alumiini-magnesium-seosmetalleja.
Esiintyminen
thumb|left|Kiteistä magnesiumia Magnesium on kahdeksanneksi yleisin alkuaine maankuoressa. Sitä ei esiinny luonnossa vapaana alkuaineena vaan ainoastaan yhdisteinä, jotka yleensä ovat ioniyhdisteitä. Ioneina magnesiumia on paljon myös meriveteen liuenneena, etupäässä sulfaattina ja kloridina. Magnesiumia on myös useissa mineraaleissa, erityisesti dolomiitissa (sekakarbonaatti CaCO3·MgCO3) ja magnesiitissa (MgCO3). Asbesti sekä talkki ovat myös magnesiumin yhdisteitä.
Maankuoressa magnesiumia on 23,3 kg/t ja merivedessä 1,35 kg/m3. Magnesiumin merkittävimmät esiintymisalueet ovat Ukraina, Kiina, Pohjois-Korea, Venäjä ja Australia.
Ominaisuudet
Magnesium on pehmeä ja yleisessä käytössä olevista metalleista kevyin. Magnesium painaa 30 prosenttia vähemmän kuin alumiini ja vain neljänneksen teräksestä. Magnesium on kemiallisesti aktiivinen – se reagoi helposti heikkojenkin happojen, jopa veden, muttei fluorivetyhappojen eikä emästen kanssa. Reaktio viileän veden kanssa on erittäin hidas, mutta kiehuvassa vedessä se tapahtuu nopeasti. Ilmassa magnesium peittyy oksidikerroksella. Sen elektronegatiivisuus on 1,31 ja ensimmäinen ionisoitumisenergia 736 kJ/mol.
Yhdisteinä magnesiumia on yhteyttämisen kannalta tärkeässä klorofyllissä, ja se on tärkeä myös ihmisen elintoiminnoille. Magnesium toimii eräiden entsyymien aktivaattorina fotosynteesissä, soluhengityksessä ja nukleiinihappojen valmistuksessa. Magnesiumia tarvitaan erityisesti sydän- ja verenkiertoelimistössä ja se edistää A- ja E-vitamiinien sekä muiden mineraalien ja hivenaineiden hyväksikäyttöä. Magnesiumin on havaittu olevan keskeisessä roolissa ihmisen vuorokausirytmin säätelijänä, sillä solujen magnesiumpitoisuus vaihtelee vuorokaudenajan mukaan. Magnesiumin määrä solussa vaikuttaa myös siihen, miten tehokkaasti solu pystyy polttamaan saamaansa ravintoa energiaksi.
Valmistus
Magnesiumia valmistetaan teollisesti merivedestä. Kalsiumkarbonaatti (CaCO3, kalkki) kuumennetaan kalsiumoksidiksi (CaO, poltettu kalkki), joka edelleen veden kanssa reagoi kalsiumhydroksidiksi (Ca(OH)2, sammutettu kalkki). Kalsiumhydroksidia tarvitaan luovuttamaan hydroksidi-ioni OH− meriveteen liuenneille Mg2+-ioneille, jolloin muodostuu magnesiumhydroksidisakka Mg(OH)2. Magnesiumhydroksidi reagoi vetykloridihapon HCl kanssa magnesiumkloridiksi MgCl2 ja vedeksi. Vesi haihdutetaan ja kidevedellinen MgCl2 kuumennetaan n. 720 °C:een, jolloin kidevesi poistuu ja saadaan sulaa MgCl2. Edelleen elektrolyysi:
Metallina
thumb|Yöllistä [[wakeskatingia magnesiumsoihtujen valossa. Magnesium palaa erittäin kirkkaasti.]] Magnesiumia käytetään pelkistimenä valmistettaessa muita metalleja (titaani, zirkonium, hafnium, beryllium). Lisäksi se on ainesosana monissa metalliseoksissa, kuten duralumiinissa, magnaliumissa ja elektronissa. Magnesium kestää korroosiota hyvin bensiinissä ja monissa öljyissä, mutta ei kloridipitoisissa liuoksissa eikä mineraalihapoissa. Myös magnesium­seosten korroosionkesto on heikko, joten ne on suojattava pinnoitteella. Muiden metallien rinnalla magnesiummetallit toimivat anodeina.
Mitsubishi Pajero (1999)
Mitsubishi Pajero mk3 on Mitsubishi Motorsin valmistama maastoauto, joka on kolmatta sukupolvea. Mallia valmistetaan pitkänä 7-paikkaisena ja lyhyenä mallina 4- tai 5-paikkaisena. Suomeen tuodaan vain pitkää 7-paikkaista mallia.
Magnesium
Metallina
Seostamalla magnesiumin sekaan muita metalleja saadaan parannettua sen lujuusominaisuuksia. Hyvin magnesiumpitoisissa metalliseoksissa yhdistyvät lujuus ja keveys, ja siksi ne ovat tärkeitä esimerkiksi lentokoneteollisuudessa sekä monissa instrumenteissa. Magnesiumia on käytetty keveyttä ja lujuutta vaativissa rakenteissa, kuten etenkin 1950-luvun jälkeen nopeissa sotilaslentokoneissa ja ohjuksissa.
Seostamalla magnesiumiin piikarbidia on tutkimuksissa saatu aikaan metallinanokomposiitiksi kutsuttavaa seosta, jonka lujuus, jäykkyys, plastisuus ja lämmönkestävyys ovat huomattavasti parantuneet.
Mitsubishi Pajero (1999)
Pajero sopii hyvin perävaunun vetoon suuren väännön vuoksi. Sillä saa vetää 750 kg jarrutonta ja 3300 kg jarrullista peräkärryä.
Magnesium
Metallina
Valokuvauksen alkuaikoina magnesiumia käytettiin salamavalona, sillä nopeasti palaessaan se tuottaa hetkellisesti suuren valotehon. Samasta syystä sitä käytetään myös ilotulitusvälineissä.
Yhdisteinä
Magnesiumin yhdisteistä tärkeimpiä ovat sulfaatit, oksidit ja karbonaatit. Kidevedellisistä magnesium- ja kalsiumkarbonaateista muodostuvaa dolomiittia käytetään jossain määrin ainakin maataloudessa maanparannusaineena. Kidevedellistä magnesiumsulfaattia, magnesiumoksidin vesilietettä ja magnesiumhydroksidia käytetään lääkeaineina.
Monet lannoitteet sisältävät magnesiumia, sillä se on tärkeä kasviravinne. Magnesiumin puute näkyy värin vähenemisenä kasvin lehtisuonten väleissä.
Eläinlääkinnässä magnesiumilla on suuri merkitys. Sen puute aiheuttaa karjalle ja hevosille laidunhalvausta.
Magnesium ihmisen ravitsemuksessa
Magnesium on kasvien ja eläinten välttämätön ravintoaine ja luonnollinen ainesosa hedelmissä, vihanneksissa, viljassa, lihassa ja meriruoissa. Se on ihmiskehon neljänneksi runsain kationi ja toiseksi runsain solunsisäinen kationi. Keskimäärin 60 kg painava ihmiskeho sisältää noin 24 g magnesiumia, josta noin puolet on luussa.
Vaikutukset
Magnesium on ihmisille ja eläimille välttämätön kivennäisaine, joka osallistuu lihasten ja hermoston toiminnan ja verensokerin sekä verenpaineen säätelyyn. Magnesiumia tarvitaan myös valkuaisaineiden, luuston ja DNA:n muodostamiseen.
Saanti ja suositukset
Yhdysvaltojen kansallinen terveysinstituutti suosittelee naisten magnesiumin päiväsaanniksi 310–320 milligrammaa ja miesten 400–420 milligrammaa. Suomen valtion ravitsemusneuvottelukunnan suositus naisille on keskimäärin noin 280 mg/vrk ja miehille 350 mg/vrk. Lasten tarve riippuu iästä. Yhdysvaltojen kansallisen terveysinstituutin mukaan magnesiumia ei saisi ottaa ravintolisistä yli 350 milligrammaa päivässä.
Työikäiset suomalaiset naiset saavat magnesiumia keskimäärin noin 340 mg/vrk ja miehet 428 mg/vrk, nuoret enemmän kuin vanhat. . Finravinto 2017 -tutkimuksen mukaan 12–15 prosenttia suomalaisista saa ravinnostaan liian vähän magnesiumia.